<classify> Mchezaji huyo alitambulishwa juzi kwa waandishi wa habari akiwa tayari amesaini mkataba wa miaka miwili. Akizungumza na gazeti hili jana Pluijm alisema matumaini yake ni kuona kuwa mchezaji huyo anafanya kazi iliyomleta kwa kuhakikisha anajituma na kuonesha kiwango chake.Garba ni mchezaji mzuri, nina imani atafanya vizuri kama ambavyo tumemuona hasa ikizingatiwa kuwa huko mbele tuna michuano ya kimataifa, kwa hiyo akionesha uwezo kuanzia kwenye ligi, mambo yatakuwa mazuri, alisema.Katika dirisha dogo la usajili Yanga imeongeza wachezaji wawili ambao ni Paul Nonga na Garba. Kwa upande wa Garba alisema amefurahishwa na hatua ya Yanga kumsajili na hivyo, kuahidi kuisaidia timu hiyo kufanya vizuri.Naishukuru Yanga kwa kunisajili, najisikia furaha na nimeona kila kitu kinakwenda vizuri, naahidi mashabiki nitajitahidi kufanya vizuri, alisema na kuongeza kuwa Yanga ni timu kubwa inayofahamika hivyo itamfaa.Mchezaji huyo amekabidhiwa jezi namba 14 aliyokuwa akivaa Mghana Joseph Zuttah ambaye alivunjiwa mkataba kwa kile kilichodaiwa ni kushindwa kuonesha kiwango kilichotarajiwa.  <topic>: michezo 